Vyhodnotenie medzirezortného pripomienkového konania 

Národný program prevencie HIV/AIDS v Slovenskej republike na roky 2009 – 2012  

Spôsob vyhodnotenia pripomienkového konania: bežný – 11 dní				bežný (oznam listom č. 18162/2009 ŠT – poštou 
aj e-mailom ) 

Zoznam oslovených subjektov: 

Podpredseda vlády SR pre vedomostnú spoločnosť, európske záležitosti, ľudské práva a menšiny, Ministerstvo dopravy, pôšt a telekomunikácií SR, Ministerstvo zahraničných vecí SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Úrad vlády SR, Sekcia vládnej legislatívy Úradu vlády SR, Štatistický úrad SR, Odbor vládnej agendy Úradu vlády SR, Úrad pre verejné obstarávanie, Národná banka Slovenska, Správa štátnych hmotných rezerv SR, Úrad na ochranu osobných údajov SR, Úrad pre dohľad nad zdravotnou starostlivosťou

Počet oslovených subjektov: 							23
Zaslali do stanoveného termínu (12. 8. 2009, 24.00 hod.)			21
Počet neoslovených subjektov, ktoré sa k materiálu vyjadrili: 		1
Zaslali po termíne: 								0
Vôbec nezaslali:								2
Počet subjektov, ktoré nemali pripomienky:	 				16
Počet vznesených pripomienok: 						9
Počet akceptovaných pripomienok						9
Z toho počet zásadných pripomienok:					4
Počet neakceptovaných pripomienok:					0

Rozporové konanie (s kým, kedy, na akej úrovni, s akým výsledkom): 	nebolo 
Počet odstránených pripomienok: 
Počet neodstránených pripomienok: 
Subjekt | Pripomienka | Typ | Vyh. | Spôsob vyhodnotenia | Poznámka

ÚV SR

predkladacej správe, doložke vplyvov 

- v predkladacej správe aj v doložke vplyvov sa konštatuje, že navrhovaný národný program môže predstavovať zvýšené nároky na štátny rozpočet a ovplyvniť rozpočty rezortov, ktorým z neho vyplývajú úlohy; 
- v doložke sa tiež konštatuje, že národný program bude zabezpečený v podobnom rozsahu a s podobnou finančnou náročnosťou ako v minulosti; 
- z týchto neurčitých konštatovaní sa len veľmi ťažko utvára predstava o finančnej náročnosti programu, preto odporúčame v doložke vplyvov bližšie špecifikovať výšku finančných prostriedkov potrebných na realizáciu programu.

O

A

Zapracované v zmysle pripomienky.

MS SR | Bez pripomienok | - | - | - |
ÚOOÚ | Bez pripomienok | - | - | - |

MF SR

Zásadná pripomienka. 

K Doložke o posúdení vplyvov 
V Doložke o posúdení vplyvov sa uvádza, že finančné zabezpečenie prijatých úloh bude realizované v rámci rozpočtových kapitol zodpovedných rezortov. Predmetný text žiadam doplniť jednoznačným vyjadrením, že finančné zabezpečenie prijatých úloh bude realizované v rámci schváleného limitu výdavkov dotknutých kapitol štátneho rozpočtu na rok 2009 a v rámci návrhu limitov výdavkov dotknutých kapitol na roky 2010 až 2012.

Z

A

Zapracované v zmysle pripomienky.

MF SR

Zásadná pripomienka. 

K Doložke o posúdení vplyvov 
Zároveň do doložky žiadam doplniť kvantifikáciu predpokladaných výdavkov súvisiacich s realizáciou predmetného programu, a to podľa dotknutých kapitol a jednotlivých rokov v súlade s § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Z

A

Zapracované v zmysle pripomienky.

PPV | Bez pripomienok | - | - | - |
MP SR | Bez pripomienok | - | - | - |
ÚDZS | Bez pripomienok | - | - | - |
MZV SR | Bez pripomienok | - | - | - |
NBS | Bez pripomienok | - | - | - |
ŠÚ SR | Bez pripomienok | - | - | - |
ÚVO | Bez pripomienok | - | - | - |
MVRR SR | Bez pripomienok | - | - | - |

MH SR

Zásadná pripomienka. 

K Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie 
V časti 1. Vplyvy na verejné financie žiadame v súlade s Metodickým pokynom na prípravu a predkladanie materiálov na rokovanie vlády SR vyčísliť finančné nároky na štátny rozpočet na zabezpečenie aktivít uvedených v predloženom materiáli.

Z

A

Zapracované v zmysle pripomienky.

MH SR

K časti 1. Vplyvy na verejné financie Doložky finančných, ekonomických, environmentálnych vplyvov, vplyvov na zamestnanosť a podnikateľské prostredie 
Veta „Ochorenie HIV/AIDS je v súčasnosti liečiteľné, ale zostáva stále nevyliečiteľné.“ je diskutabilná. Odporúčame prvú časť vety preformulovať, napr. „Ochorenie HIV/AIDS v súčasnosti podlieha liečbe, ...“.

O

A

Zapracované v zmysle pripomienky.

MV SR | Bez pripomienok | - | - | - |
SŠHR SR | Bez pripomienok | - | - | - |

MPSVR SR

Zásadná pripomienka. 

Národný program prevencie HIV/AIDS v Slovenskej republike na roky 2009-2012 
k aktivite č. 15: 
vypustiť občianske združenie Odyseus zo zodpovedných subjektov za plnenie predmetnej aktivity 

Medzi subjektmi zodpovednými za plnenie predmetnej aktivity je o.i. uvedené aj občianske združenie Odyseus. Vzhľadom k tomu, že v kompetencii vlády nie je ukladanie povinností mimovládnym organizáciám, za plnenie aktivity uvedeného národného programu nemôže byť zodpovedné konkrétne občianske združenie. Z uvedeného dôvodu žiadam, aby v zozname subjektov zodpovedných za plnenie priority č. 15 boli uvedené príslušné ministerstvá, ktoré budú podporovať činnosť mimovládnych organizácií realizujúcich priamy výkon aktivít v prospech bezpečnejšej aplikácie drogy u osôb, ktoré si aplikujú drogy injekčne.

Z

A

Zapracované v zmysle pripomienky.

MDPT SR

časť 2. 
Odporúčam v materiáli v časti 2. HIV/AIDS v Slovenskej republike zmeniť v druhom odseku vetu nasledovne: „V krajinách, ktoré si môžu dovoliť takúto liečbu aplikovať v širšom meradle, sa ukazujú štatisticky významné zmeny v poklese prípadov AIDS.“ z dôvodu, že nie je vhodné deklarovať, ktoré štáty si to môžu dovoliť.

O

A

Zapracované v zmysle pripomienky.

ÚRSO | Bez pripomienok | - | - | - |

MO SR

vlastnému materialu 
na str. 3, časť 4. Organizácia, riadenie a kontrola NPP HIV/AIDS 
- v druhej odrážke žiadame vypustiť tieto slová: ...“osoby pracujúce v Ozbrojených silách Slovenskej republiky“, ... 

Odôvodnenie: 
Podľa dostupných informácií je incidencia výskytu HIV pozitívnych osôb u príslušníkov OS SR nižšia ako u ostatnej populácie a preto nepovažujeme za potrebné zaraďovať príslušníkov OS SR medzi rizikové kategórie

O

A

Zapracované v zmysle pripomienky.

MO SR

k vlastnému materiálu 
na str. 6, Aktivita č. 10 
- názov aktivity žiadame upraviť takto: 
„Prevencia HIV/AIDS u príslušníkov Ozbrojených síl Slovenskej republiky vysielaných k plneniu úloh mimo územia SR“ 

Odôvodnenie: 
Nepovažujeme za potrebné realizovať preventívne aktivity zamerané na prevenciu HIV u príslušníkov OS SR všeobecne. Príslušníci OS SR sú súčasťou populácie SR a majú voľný prístup k informáciám a materiálom súvisiacich s prevenciou HIV/AIDS. Navrhujeme preventívne aktivity zamerať na vybranú skupinu príslušníkov OS SR vysielaných k plneniu úloh mimo územia SR.

O

A

Zapracované v zmysle pripomienky.

MŽP SR | Bez pripomienok | - | - | - |
MK SR | Bez pripomienok | - | - | - |
MŠ SR | Bez pripomienok | - | - | - |
SVL ÚV SR | Pripomienky neboli zaslané. | - | - | |
OVA ÚV SR | Pripomienky neboli zaslané. | - | - | - |

  Vysvetlivky k skratkám v tabuľke: 
   Z – zásadná 
   O – obyčajná 
   A – akceptovaná